Eenheid by Koeberg binnekort herstelSuid-Afrika se Koeberg-kernkragstasie ŉ Eenheid by Koeberg-kragstasie ondergaan toetse voordat dit weer aangeskakel word, het Eskom Maandag gesê. Die eenheid, wat 900 MW krag opwek, moes Sondag weens ŉ tegniese fout van die netwerk afgehaal word. Eskom het Maandagoggend gesê die kragnetwerk is onder ekstra druk weens die fout op die eenheid. “Die eenheid sal na verwagting teen die einde van die week weer ten volle in werking wees,” het Eskom in ŉ verklaring gesê. Dan Marokane, waarnemende uitvoerende hoof, het egter gesê die eenheid sal volgende Maandag weer afgeskakel word vir geskeduleerde instandhouding. “Die eenheid sal Maandag, 9 Februarie afgeskakel word en sal na verwagting teen die einde van Mei weer in werking wees,” het Marokane gesê. Eenheid twee werk teen volle kapasiteit en verskaf 930 MW aan die stelsel. Marokane het die publiek gemaan om spaarsamig elektrisiteit te gebruik.